

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠILALĖS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS, MIŠKUI IR HIDROTECHNIKOS ĮRENGINIAMS NUOSTOLIŲ SKAIČIAVIMO KOMISIJOS SUDARYMO IR KOMISIJOS VEIKLOS NUOSTATŲ PATVIRTINIMO**

2025 m. vasario 5 d. Nr. DĮV-52

Šilalė

Vadovaudamasis Lietuvos Respublikos medžioklės įstatymo 5 straipsnio 5 dalies 2 ir 3 punktais, 18 straipsnio 2 dalimi, Lietuvos Respublikos vietos savivaldos įstatymo 34 straipsnio 6 dalies 2 punktu, vykdydamas Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodiką, patvirtintą Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo‘‘ :

1. S u d a r a u Šilalės rajono savivaldybės Medžiojamųjų gyvūnų padarytos žalos žemės ūkio pasėliams, ūkiniams gyvūnams, miškui ir hidrotechnikos įrenginiams nuostolių skaičiavimo komisiją:

1.1. Vidas Toleikis – Šilalės rajono savivaldybės administracijos Kaimo reikalų ir aplinkosaugos vyriausiasis specialistas (Komisijos pirmininkas);

1.2. Rytis Aušra – Administracijos Švietimo, kultūros ir sporto skyriaus vyriausiasis specialistas;

1.3. Edgaras Laurinavičius – Administracijos Kaimo reikalų ir aplinkosaugos skyriaus vyriausiasis specialistas;

1.4. Vydas Stasytis – Administracijos Kaimo reikalų ir aplinkosaugos skyriaus žemės ūkio specialistas;

1.5. Stasys Tubutis – Administracijos Kaimo reikalų ir aplinkosaugos skyriaus vyriausiasis specialistas;

1.6. Valstybės įmonės Valstybinių miškų urėdijos deleguotą asmenį (kai vertinama žala miškui);

1.7. Aplinkos apsaugos departamento prie Aplinkos ministerijos deleguotą narį (kai vertinama žala ūkiniams gyvūnams);

1.8. seniūnijos, kurioje yra padaryti medžiojamųjų gyvūnų nuostoliai, seniūnas;

1.9. seniūnijos, kurioje yra padaryti medžiojamųjų gyvūnų nuostoliai, žemės ūkio specialistas atliekantis žemės ūkio specialisto funkcijas.

2. T v i r t i n u Šilalės rajono savivaldybės Medžiojamųjų gyvūnų padarytos žalos žemės ūkio pasėliams, ūkiniams gyvūnams, miškui ir hidrotechnikos įrenginiams nuostolių skaičiavimo komisijos veiklos nuostatus (pridedama).

3. P r i p a ž į s t u netekusiais galios Šilalės rajono savivaldybės administracijos direktoriaus 2024 m. vasario 6 d. įsakymą Nr. DĮV-59 „Dėl Šilalės rajono savivaldybės Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių skaičiavimo komisijos sudarymo ir komisijos veiklos nuostatų patvirtinimo“ su visais papildymais ir pakeitimais.

4. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo dienos.

|  |  |  |
| --- | --- | --- |
| Administracijos direktorius |  | Andrius Jančauskas |